இப்பொழுது நோகாமல், கரையான் புற்றெடுக்க, கருநாகம் குடிபுகுந்ததுபோன்று சவுகரியமாக வந்து உட்கார்ந்திருக்கிறார்கள். இது நீட் தேர்வினால் வந்த கோளாறினால்தான். எனவேதான், இதையெல்லாம் மக்கள் மத்தியில் எடுத்து விளக்கி, நாடு தழுவிய அளவில் போராட்டங்களை நடத்தவேண்டும். நீதிமன்றத்தில்கூட நமக்கு நீதி கிட்டவில்லை. மீண்டும் நீதிமன்றங்களுக்கும் நாம் செல்லவேண்டி இருக்கிறது. பல நீதியரசர்கள், குறிப்பாக சொல்லவேண்டும் என்றால், ஜஸ்டிஸ் அரி பரந்தாமன் போன்றவர்கள், ஜஸ்டிஸ் ஏ.கே.ராஜன் போன்றவர்கள், இன்னும் பல நீதியரசர்கள் இந்த சட்ட விவரங்களையெல்லாம் தெளிவாக சொல்லியிருக்கிறார்கள். உச்சநீதிமன்றத்தில்கூட இதில் சரியான தீர்ப்பு கிடைக்க வில்லை. ஏனென்றால், அவர்களுக்குள்ளேயே அங்கே என்ன பிரச்சினை என்பதும் உங்களுக்குத் தெளிவாகத் தெரியும்.